OpenLLM-France/wikimedia huggingface dataset:
# Juan Manuel Alonso-Allende

Juan Manuel Alonso-Allende Allende (Bilbo, 1918ko abenduaren 8a - Madril, 1984ko martxoaren 10a) euskal kirolaria izan zen, belaren Snipe eta Star klasetan aditua.

## Biografia

Olinpiar Jokoetan hirutan hartu zuen parte: Londres, Erroma eta Mexiko hain zuzen ere. Espainiako txapelduna izan zen hainbat aldiz.
Lanbidez itsas-ingeniaria izan zen eta kirola utzi ondoren teknikoa izan zen.

## Palmaresa
### Espainiako txapelketak

* Snipe: 1940, 1956 eta 1957.
* Star: 1943, 1945, 1947, 1966, 1967 eta 1968.
* Flying Dutchman, 1959 eta 1960.

### Nazioarteko txapelketak
## Erreferentziak

* ↑ www.euskomedia.org
* ↑ www.sports-reference.com
* Datuak: Q12261031
# Juan Manuel Azconzábal

Juan Manuel Azconzábal (1974ko irailaren 8a -) Argentinako futbol entrenatzailea da eta atzelari gisa jokatu zuen jokalari ohia da. O'Higgins Txileko klubeko egungo entrenatzailea da.

## Karrera

Buenos Airesen Junínen jaioa, Azconzábalek 1994an egin zuen debuta Estudiantes de La Plata taldearekin, eta klubean jokatu zuen 2002ra arte. Urte hartan, Azconzábal Mexikora joan zen Tecos taldean jokatzeko. 2003an Argentinara itzuli zen Chacarita Juniors taldean jokatzeko . Azconzábalek Peruko Universitarion eta Ekuadorko Emelec taldeetan jokatu zuen gero Argentinara itzuli zen Banfielden jokatzeko. 2006an, Kolonbiara joan zen Independiente Medellín taldean jokatzera, baina urte hartan berriro Argentinara itzuli zen Rosario Central taldean fitxatzeko. Las Palmas taldearekin Kanarietan egonaldi labur baten ostean, Club Atlético Tucumán taldearekin fitxatu zuen.
Erretiratu ostean, Azconzábal Estudiantesek fitxatu zuen futboleko operazioen arduradun gisa. 2011ko azaroaren 7an Miguel Angel Russok dimisioa eman ostean, Azconzábal izendatu zuten behin-behineko entrenatzailea, eta emaitza onen ostean 2012ko Clausura txapelketako entrenatzaile izendatu zuten.
Azconzábalen ezizena "el vasco " da, bere abizena euskal jatorrikoa baita.

## Kanpo estekak

* Juan Manuel Azconzábal Football-Lineupsen
* Datuak: Q6300302
* Multimedia: Juan Manuel Azconzábal / Q6300302
# Juan Manuel Azcárate Diz

Juan Manuel Azcárate Diz (Madril, 1916ko urriaren 7a - 1998ko abuztuaren 24a) espainiar politikaria izan zen, Nazioen Elkarteko alboko idazkari nagusi izandako Pablo de Azcárateren semea. Genevan egin zituen lehen eta bigarren mailako ikasketak. 1934an, Madrilgo Unibertsitatean ikasten ari zela, Gazte Komunistak erakundean sartu zen. 1936an La Hora egunkariko zuzendari izendatu zuten, eta 1937tik Gerra Zibila amaitu zen arte, Errepublikar Gudarostean borrokatu zuen. Gerra amaitu zenean, Gaztedi Sozialista erakundea berrantolatzen eta El Diario de la Juventud argitaratzen hasi zen, Parisen. Gero Mundo Nuevo eta Nuestra Bandera aldizkarietako idazle izan zen, eta hainbat libururen prestaketa-lanetan lagundu zuen. 1976an, Espainiara itzuli eta hurrengo urtean, Espainiako Alderdi Komunistaren Leongo zerrendaburu izan zen Diputatuen Kongresurako hauteskundeetan, baina ez zuen hautatua izaterik lortu. Urte haietan, Alderdi Komunistako Zuzendaritzako kide eta Nuestra Bandera aldizkariko zuzendari izan zen. 1982an bota egin zuten Alderdi Komunistatik, eta Asociación para la Renovación de la Izquierda erakundean sartu zen. Urte hartan, Alderdi Komunistaren barruko azken urteetako gertaerak azaltzen zituen La crisis del Eurocomunismo (Eurokomunismoaren krisia) liburua argitaratu zuen. Geroztik, Pueblo, El Periódico eta Diario 16 egunkarietan lan egin zuen, eta azken urteetan baita El País egunkarian ere. Egunkari horren argitaletxeak Azcárateren La izquierda europea (Europako ezkerra) argitaratu zuen, 1986an, eta liburu horren alemanezko itzulpena, 1989an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3286754
# Juan Manuel Besnes

Juan Manuel Besnes Irigoien (Donostia, 1789ko ekainaren 13a - Montevideo, 1865eko abuztuaren 20a) euskal herritar margolari eta kaligrafoa izan zen.
Aita Joseph Besné frantziarra zuenez, Iberiar Penintsulako Gerran abizenaz aldatu zuen. 1808an Uruguaira ihes egin zuen non Francisco Javier Elio iruindar gobernadorearen idazkari bilakatu zen. Laster, bertoko kronista bihurtu eta administrazioan karrera egin zuen.

## Erreferentziak

* ↑ Auñamendi Eusko Entziklopedia. Juan Manuel Besnés Irigoyen. .
* Datuak: Q3754270
* Multimedia: Juan Manuel Besnes e Irigoyen / Q3754270
# Juan Manuel Barbero

Juan Manuel Barbero Sánchez (Barakaldo, 1968ko maiatzaren 9a) bizkaitar futbolari ohia da, atzelari moduan aritutakoa.

## Ibilbidea

| Kluba | Urtea(k) |
| Getafe C. F. | 1994-1995 |
| C. D. Leganés | 1995-1996 |
| R. C. D. Mallorca | 1996-1998 |
| Hércules C. F. | 1998-2000 |

## Kanpo estekak

* Datuak: Q15531392
# Jonas Savimbi

Jonas Malheiro Savimbi (Munhango, Bié, 1934ko abuztuaren 3a - Luccuse, Moxiko, 2002ko otsailaren 22a) angolar politikaria izan zen. UNITA (Angolaren Erabateko Independentziaren aldeko Batasun Nazionala) gerrilla-taldeko burua. Portugalen kolonizazioaren aurka hasi zen borrokan, hogei urte zituela. 1966an, antolaketa politikoaren beharra ikusita, Angolaren Erabateko Independentziaren aldeko Batasun Nazionala sortu zuen, komunismoaren aurkakoa. 1975ean, Angolak askatasuna lortu zuenean, gerra gogorra hasi zen UNITAren eta gobernuaren artean. Angolaren Askapenaren Aldeko Herri Mugimenduak (MPLA), Sobietar Batasunaren eta Kubaren laguntzarekin, Angolako aginpidea lortu zuenean, Savimbik Hegoafrika, Estatu Batuen eta Zaireko gobernuaren laguntza eskatu zuen, komunismoaren mehatxuari aurre egin ahal izateko. Gerra luze baten ondoren, 1989an lehen su-eten ofiziala jarri zen indarrean. Dos Santos demokraziarako bidea urratzen hasi zen, eta UNITAri hauteskundeetan parte hartzeko baimena eman zion. Hauteskundeak, baina, ez ziren egin. Borrokak etenik gabe jarraitu zuen, eta negoziazio amaigabeetan urtebete joan ondoren, Savimbi eta Dos Santosek Bicesseko ituna izenpetu zuten, 1991ko maiatzaren 1ean, Estorilen. Hamasei urteetan milioi bat pertsona baino gehiago hil ziren gerran. Hilabete geroago, Jonas Savimbi eta Dos Santosek, Lisboan beste menia bat izenpetzeko elkartuta, 1992ko irailerako deitu zituzten lehen hauteskunde demokratikoak. Eragozpenak eragozpen, lehen hauteskundeak egin ziren: Savimbik botoen %40 eskuratu zituen eta Dos Santosek %49. Savimbik, baina, ez zituen emaitzak onartu. Azkenik, UNITAk hauteskundeen emaitzak onartu zituen, Bicesseko itunen baliagarritasuna onartu zuen, eta bi aldeek su-etena erabaki zuten, UNITAren desmilitarizazioa barne. 2002an Angolako gobernuko tropek hil zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q273051
* Multimedia: Jonas Savimbi / Q273051
# Jonas Aaen Jørgensen

Jonas Aaen Jørgensen (1986ko apirilaren 26a) danimarkar txirrindulari ohia da.

## Palmaresa

2007
* Portugalgo Sari Nagusiko etapa bat
* Zottegem Hiriko Sari Nagusia
2008
* Antwerpse Havenpijl
* 3. Classic Sud-Ardèchen
2009
* Eslovakiako Itzuliko bi etapa
2011
* Isberguesko Sari Nagusia
2014
* Scandinavian Race

## Kanpo estekak

Jonas Aaen Jørgensen - ProCyclingStats
* Datuak: Q1382311
* Multimedia: Jonas Aaen Jørgensen / Q1382311
# Jonas Andersson

Jonas Andersson (Fosie, 1979ko maiatzaren 16a) arkularia da. Suedia ordezkatu zuen 2004ko Udako Olinpiar Jokoetan.

## Erreferentziak

* ↑ Jonas Andersson
* ↑ Jonas ANDERSSON

## Kanpo estekak

* Datuak: Q2345238
* Multimedia: Jonas Andersson (archer) / Q2345238
# Jonas Lie (idazlea)

Jonas Lauritz Idemil Lie (Hokksund,1833ko azaroaren 6a – Stavern, 1908ko uztailaren 5a norvegiar idazlea izan zen. XIX. mendeko Norvegiako literaturako lau idazle handienetako bat da, Henrik Ibsen, Bjørnstjerne Bjørnson eta Alexander Kjellandekin batera.
Bost urte zituenetik bizi izan zen Tromsøn, Zirkulu polar artikoan, non bere aita sheriffa izan zen. Frederikshavengo Itsas Eskolan sartu zen, baina ikusmenaren akats batek itsasoko bizitza uztera behartu zuen. 1851n Christianiako Unibertsitatean sartu zen eta bertan Ibsen eta Bjornson ezagutu zituen. 1857an zuzenbidean lizentziatu eta abokatu lanetan hasi zen.
Egunkarietarako idazten hasi zen eta 1866an olerki liburu bat argitaratu zuen arrakasta gutxirekin. 1863 eta 1864 artean Illustreret Nyhedsblad aldizkaria argitaratu zuen. 1880. urtean Den Fremsynte argitaratu zuen, Norvegiako iparraldeko itsasoari eta sineskeriei buruzko ipuin bat.
1874an, Norvegiako parlamentuak artista-soldata eman zion. Erroman, Alemaniako iparraldean eta Bavarian bizi izan zen eta neguak Parisen. 1893an Norvegiara itzuli zen behin betiko.
Norvegiako natura, herriaren bizitza eta espiritu soziala islatu zituen bere lanetan.
* Datuak: Q469681
* Multimedia: Jonas Lie / Q469681
# Jonas Augusto Bouvie

Jonas Augusto Bouvie, Japa (1986ko urriaren 5a - ) Brasilgo futbolaria da.
Hainbat futbol taldetan jokatu du, esaterako Cerezo Osaka.

## Kanpo estekak

* (Japonieraz) J.League Data Site
* Datuak: Q6271999
# Jonas Brothers

Jonas Brothers pop-rock musika talde estatubatuarra da. Taldea, 2006an sortu zuen Nick Jonas deituriko 16 urteko mutil batek, eta, bere anaiekin egitea proposatu zuen, Joe Jonas deituriko18 urteko mutil bat eta Kevin Jonas deituriko 22 urteko mutil bat.
Lehen diska, It's About Time deitzen da eta disko horrekin, famatuak egin ziren. Diskoko abestitik famatuena Year 3000 izan zen. 2007an, beste diska bat atera zuten, Jonas Brothers deiturikoa. Disko honekin oso famatuak bilakatu ziren. 2007an Disney Channeleko film bat egin zuten: Camp Rock 2008 beste diska bat atera zuten" a littel bit longer" deiturikoa eta 2009ko urtarrilean Camp Rock 2 hasiko dira egiten. Estatu Batuetan ekainaren 20an estreinatuko da. Disney Channelen Jonas Brotheren hainbat bideo ikusi daitezke, adibidez: SOS, Hold on, I wanna be like you, When you look me in the eyes edo Kids of the future.
2008ko ekainaren 17an, haien bigarren diskoa, Jonas Brothers argitaratu zen Euskal Herrian, eta 2008ko abuztuan, haien hirugarren diskoa, A little bit longer, atera zen Ameriketako Estatu Batuetan. 2008an Avril Lavignerekin kontzertu sorta eskaini zuten Europan zehar. Urte berean Disney Channel Gamesetan parte hartu zuten hiru anaiek: Nick Jonas (16), Joe Jonas (18) eta Kevin Jonas (20), bakoitza talde desberdin batean. Disney Channelek AEBtan, Jonas Brothers: Living the dream deituriko programa bat eskaintzen zuen, eta bertan, Jonas Brothersen kontzertuak eta bizitza ikus daiteke.

## Kanpo estekak

* Jonas Brothers taldearen web gune ofiziala
* Datuak: Q134233
* Multimedia: Jonas Brothers / Q134233
# Jonas Gahr Støre

Jonas Gahr Støre (norvegieraz ˈjùːnɑs gɑː‿ˈʂtø̂ːrə ahoskatua; Oslo, 1960ko abuztuaren 25a) norvegiar politikaria da. Norvegiako lehen ministroa da 2021etik aurrera.
Itsas ofizial gisa heziketa jaso zuen eta politika zientziak ikasi zituen Parisen 1981 eta 1985 artean. Lehen ministro batzuen kontseilaria izan zen eta 1995ean Alderdi Laboristan afiliatu zen Gro Harlem Brundtland ezagutu ondoren. Osasunaren Mundu Erakundera joan zen berarekin lan egitera.
Alderdi Laboristaren eskuineko taldekoa da, eta 2014tik alderdiko burua da. Jens Stoltenbergen gobernuan Atzerri eta Osasun ministro izan zen, eta 2021eko urritik Zentroko Alderdiarekin koalizio gobernu bateko lehen ministro da. Norvegiako Gurutze Gorriko presidentea izan zen 2003tik 2005era.

## Kanpo estekak

* Datuak: Q467948
* Multimedia: Jonas Gahr Støre / Q467948
# Julen Gimon

Julen Gimon Ugartetxea (Bilbo, 1931ko urriaren 3a - ibidem., 2001eko abenduaren 10a) euskal politikari eta abokatua izan zen.

## Biografia

Deustuko eta Yale Unibertsitateetan zuzenbidea ikasi ondoren, lehendabizikoaren zuzenbide politikoaren irakasle bihurtu zen.
Frankismoaren aurka borrokatu eta gero, Euskal Kristau Demokraziaren sortzaileetako bat izan zen. Alderdiak ez zuen luzaro iraun eta Zentro Demokratikoaren Batasunan sartu zen. Handik Alderdi Demokrata Popularrera eta Alderdi Popularrera pasa zen. Legebiltzarkide eta eurodiputatua izateaz gain, Eusko Kontseilu Nagusirako ere lan egin zuen. 1990ean politika utzi zuen.

## Erreferentziak

* ↑ Auñamendi Eusko Entziklopedia. Julen Guimón Ugartechea. .
* ↑ «Julen Guimón, ex dirigente del Partido Popular del País Vasco» El País 2001-12-11.

## Kanpo estekak

* Datuak: Q11686801
# Julen Gabirondo

Julen Gabirondo Izeta (Urnieta, 1989) gipuzkoar kirolaria da, sega-jokoan nabarmendu dena. Azken urteotan Euskal Pentatloian eta aizkora-proban ere maila onean ari da.

## Palmaresa

Hona hemen lorturiko garaipenak :
* Euskal Herriko Sega Txapelketa (7):
** Ohiko eran (7): 2015, 2017, 2018, 2021, 2022, 2023, 2024
* Gipuzkoako Sega Txapelketa (12):
** Ohiko eran (5): 2017, 2019, 2021, 2022, 2023
** Azkartasunezko eran (5): 2016, 2017, 2019, 2021, 2024
** Sega-Sail (2): 2021, 2024
* Euskal Pentatloi Saria (0):
** Bigarren sailkatua (2): 2020, 2022.
** Hirugarren sailkatua (1): 2021.
* Binakako Euskal Pentatloi Saria (1):
** Txapelduna (1): 2023 (Beñat Telleria "Telleria IV.a"rekin)

## Erreferentziak

* ↑ Julen Gabirondo: “hasitakoan ez nuen espero lortzen ari naizen guztia lortzea”. urnieta.eus (Noiz kontsultatua: 2018-08-05).
* ↑ Artutxa, Josu. (2017). «Julen Gabirondo, Euskal Herriko txapeldun» Tolosaldeko Ataria, ataria.eus (Noiz kontsultatua: 2018-08-05).
* ↑ «Julen Gabirondori elkarrizketa, Mikel Garaialde gogoan» Aiurri, aiurri.eus (Noiz kontsultatua: 2018-08-05).

## Kanpo estekak

* Euskal Herriko txapelduna Urnietan bertan ikusteko aukera, igandean, Aiurri, 452 zenbakia, 2015eko irailaren 18a, aiurri.eus
* Datuak: Q55976949
* Multimedia: Julen Gabirondo / Q55976949
# Julen Goia

Julen Goia Iriberri (Idiazabal, 1991ko abenduaren 12a) gipuzkoar errugbilaria da, hegaleko eta atzelari postuetan aritzen dena. 2016tik Ordiziako jokalaria da. 15eko eta 7ko errugbiko Espainiako selekzioetan jokatu du.

## Bizitza

Errugbian baino lehenago esku-pilotan, futbolean eta atletismoan aritu zen. Izan ere, Euskadiko txapelduna izan zen 60 metroko lasterketan. Baina Oier anaia entrenatzen ikusten zuen, eta horixe gustatu. Ordiziaren errugbi eskolan hasirik, 17 urterekin lehenengo taldera iritsi zen. Ordiziaren hamabostekoan lekua lortu zuen, klubaren garairik hoberenetako batean: bi aldiz Espainiako errugbi ligako bigarren, eta 2012ko Espainiako errege kopako txapeldun.
2012an, Biarritz Olympiquek kontratatu zuen 23 urtez azpiko talderako. Hurrengo urtean Pro 14an debutatu bazuen ere, ez zuen lortu aurrera egitea Frantziako goi mailako errugbian. Ondoren, denboraldi bat egin zuen SA Mauléonen, eta 2016an Ordiziara itzuli zen.
2013ko Munduko Kopan parte hartu zuen zazpiko errugbiko Espainiako selekzioarekin, eta baita World Seriesetan ere. Hamabosteko errugbiko selekzioarekin, berriz, 2013ko otsailaren 23an egin debuta, Errumaniaren kontra.

## Palmaresa
### Ordizia Rugby Elkartea

* Espainiako errugbi liga
** bigarrena: 2011, 2012, 2022
* Espainiako errege kopa
** irabazlea: 2012

### Espainiako selekzioa

* Europako Nazioen Errugbi Kopa
** bigarrena: 2019, 2020

## Erreferentziak

* ↑ Julen Goia. Euskal kirolari, euskadi.eus (Noiz kontsultatua: 2022-5-15).
* ↑ Elorza, M.C.. Julen Goia, campeón con el Ampo Ordizia. Diario Vasco, 2012ko maiatzak 30, diariovasco.com (Noiz kontsultatua: 2022-12-15).
* ↑ Julen Goia eta Mikel Mungia Biarritz Olympique Espoirsera doaz. Goierriko Hitza, 2012ko uztailak 11, goierri.hitza.eus (Noiz kontsultatua: 2022-12-26).
* ↑ «Oso berezia izango da zelaira elkarrekin salto egiteko momentu hori». Goierriko Hitza, 2016/07/02, goierri.hitza.eus (Noiz kontsultatua: 2022-5-15).
* 1 2 Vera, Jose Antonio. El rugido del Goierri. Revista H, 2018/11/14, revistah.org (Noiz kontsultatua: 2022-12-26).
* ↑ Spain (3) 15 - 25 (19) Romania (FT). en.espn.co.uk (Noiz kontsultatua: 2022-12-26).

## Kanpo estekak

* Julen Goia Iriberri, en.espn.co.uk
* Datuak: Q28967386
# Julen Egiguren

Julen Egiguren Oiartzabal, pilota arloan Egiguren V.a deituraz ezaguna (Azpeitia, Gipuzkoa, 2000ko ekainaren 13a) esku huskako pilotari profesionala da. Aurrelari aritzen da, Aspe enpresarekin. 2019ko ekainaren 24an debutatu zuen profesionaletan, 19 urte zituela. Etxetik datorkio pilotarako zaletasuna: aita pilotaria izan zen afizionatuetan, eta aitona ere bai, profesionaletan. Bi besoak indartsuak ditu, eta aireko joko ona.

## Kirol lorpenak
### Amateurretan

* 2018: Gipuzkoako Herriarteko Txapelduna
* 2017: Gipuzkoako Herriarteko Txapelduna
* 2016: Gipuzkoako Herriarteko Txapelduna
* 2015: Gipuzkoako Herriarteko Txapelduna

## Erreferentziak

* ↑ «Julen Egiguren: "Txiki-txikitatik amestu dut profesionaletan aritzearekin"» Urola Kostako Hitza 2019-06-20 (Noiz kontsultatua: 2019-07-14).
* ↑ (Gaztelaniaz) Victoria de Lecea, Jokin. (2019-06-21). «Un delantero con la pelota en la sangre. Noticias de Gipuzkoa» Noticias de Gipuzkoa (Noiz kontsultatua: 2019-07-14).

## Kanpo loturak

* Pilotariaren fitxa, Asperen webgunean.
* Datuak: Q65563095
# Julen Etxezarreta

Julen Etxezarreta (Urretxu, 1986) Gipuzkoako abeslaria da. Katu izeneko proiektua sortu du.

## Diskografia

* Elysian (2019, Rock CD Records)

## Erreferentziak

* ↑ «Elysian» www.badok.eus (Noiz kontsultatua: 2019-10-26).
* Datuak: Q72384006
# Julen Etxabeguren

Julen Etxabeguren Leanizbarrutia (Madril, 1991ko martxoaren 7a) futbolari euskalduna da, Donostin hazia, defentsa gisa jokatzen du.
2010-2011 denboraldian Sansen debuta egin zuen, Errealaren gazte taldeetan zebilela. 2014an Errealak baja eman zion. 2015eko urtarrilean East Fife FC taldeak (Eskozia) kontratatu zuen Etxabeguren, probetan aritu ondoren. 2015ko udan lehenengo mailako Dundeek sinatu zuen Etxabeguren.

## Estatistikak

2019ko maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Sanse | 2.B | 2010/11 | 9 | 0 | - | - | - | - | - | - | | | - | - | 9 | 0 |
| Sanse | 2.B | 2011/12 | 29 | 2 | - | - | - | - | - | - | | | - | - | 29 | 2 |
| Sanse | 2.B | 2012/13 | 30 | 1 | - | - | - | - | - | - | | | - | - | 30 | 1 |
| Sanse | 2.B | 2013/14 | 23 | 1 | - | - | - | - | - | - | | | - | - | 23 | 1 |
| Sanse | Denera | Denera | 91 | 4 | - | - | - | - | - | - | | | - | - | 91 | 4 |
| East Fife | L2 | 2014/15 | 13 | 0 | 2 | 0 | - | - | - | - | | | - | - | 15 | 0 |
| East Fife | Denera | Denera | 13 | 0 | 2 | 0 | - | - | - | - | | | - | - | 15 | 0 |
| Dundee | PL | 2015/16 | 23 | 0 | 3 | 0 | - | - | - | - | | | - | - | 26 | 0 |
| Dundee | PL | 2016/17 | 17 | 0 | 5 | 1 | - | - | - | - | | | - | - | 22 | 1 |
| Dundee | PL | 2017/18 | 1 | 0 | 0 | 0 | - | - | - | - | | | - | - | 1 | 0 |
| Dundee | Denera | Denera | 41 | 0 | 8 | 1 | - | - | - | - | | | - | - | 49 | 1 |
| Real Union | 2.B | 2018/19 | 31 | 0 | - | - | - | - | - | - | | | - | - | 31 | 0 |
| Real Union | Denera | Denera | 31 | 0 | - | - | - | - | - | - | | | - | - | 31 | 0 |
| Beasain | 3. | 2019/20 | 19 | 1 | - | - | - | - | - | - | | | - | - | 19 | 1 |
| Beasain | 3. | 2020/21 | 17 | 0 | - | - | - | - | - | - | | | - | - | 17 | 0 |
| Beasain | 3.F | 2021/22 | 30 | 2 | - | - | - | - | - | - | - | - | - | - | 30 | 2 |
| Beasain | 2.F | 2022/23 | 6 | 0 | 0 | 0 | - | - | - | - | | | - | - | 6 | 0 |
| Beasain | Denera | Denera | 72 | 3 | 0 | 0 | - | - | - | - | - | - | - | - | 72 | 3 |
| Ibilbide osoan | Ibilbide osoan | Ibilbide osoan | 248 | 7 | 10 | 1 | - | - | - | - | - | - | - | - | 258 | 8 |

## Erreferentziak

* ↑ Bajak Sansen 2014ko maiatzaren 19a ; Realsociedad.com
* ↑ A BITTERLY COLD STALEMATE! eastfifefc.info 2015eko urtarrilaren 10a (Ingelesez)
* ↑ Dundee sign up Spanish defender Julen Etxabeguren Leanizbarrutia BBC 2015-06-02 (Ingelesez)

## Kanpo estekak

* Fitxa errealaren webgunean
* Datuak: Q12261111
# Jollof arroz

Jollof edo wolof arroza mendebaldeko Afrikako errezata ezaguna da. Uste denez, Gambian sortu zen, baina, ordutik, eskualde osoan zabaldu da, bereziki Nigerian eta Ghanan, wolof etniako kideen artean.

## Ezaugarriak

Platera arroza, tomateak eta tomate-pasta, tipula, gatza, espeziak (intxaur muskatua, jengibrea, Gineako piperra edo kuminoa) eta piper gorria dira, eta horiei aukerako osagaiak gehi dakizkieke, hala nola barazkiak, haragia edo arraina.
Jollof arroza koko-oliotan tipula eta tomate xehatu finak eta piperbeltz ehoa frijituz (baita txikitutako edo ehotako beste espezie batzuk ere) prestatzen dute. Salda gehitu eta arroza egosi nahasketa horretan, harik eta likido guztia xurgatu eta kolore gorri bereizgarria hartzen duen arte. Haragi, arrain edo barazkiarekin zerbitzatu daiteke, plater berean bereizita edo amaieran nahastuta. Askotan banana frijitu edo entsaladarekin laguntzen da.

## Erreferentziak

* ↑ (Ingelesez) Wilson, Ellen Gibson. (1971). A West African cook book. .
* ↑ (Ingelesez) «Jollof Rice» Whats4Eats.

## Ikus, gainera

* Thieboudienne

## Kanpo estekak

* Datuak: Q816663
* Multimedia: Jollof rice / Q816663
# Jomala

Jomala :
| Armarria ||
| Berezko izena | Jomala kommun |
| Herrialdea Eskualdea Azpieskualdea | Finlandia Åland Uharteak Landa Åland azpieskualdea |
| Alkatea | Harry Jansson |
| Sorrera | - |
| Koordenatuak | 60°09′10″N 19°56′55″E﻿ / ﻿60.15278°N 19.94861°E﻿ / 60.15278; 19.94861 |
| Azalera - Ur-azalera | 687,05 km² 544,5 km² (%79,2) |
| Biztanleria Dentsitatea Lehen hizkuntza - Suediera - Finlandiera - Besteak | 4.041 (2010.05.31) 28,35 bizt/km² (2009) % 91,9 (ofiziala) % 4,8 % 3,2 |
| Webgune ofiziala | (Alemanez) (Finlandieraz) (Ingelesez) (Suedieraz) |
Jomala Åland eskualde autonomoan dagoen udalerri bat da.

## Erreferentziak

* ↑ Maanmittauslaitos
* ↑ Väestorekisterikeskus 2010.05.31
* ↑ Väestorekisterikeskus 2009

## Kanpo estekak

* Datuak: Q176178
* Multimedia: Jomala / Q176178
# Jolley (Iowa)

Jolley Iowako hiri bat da. Calhoun konderrian kokatua dago. 2010ean 41 biztanle zituen, 0,30 kilometro koadrotan banatuta.

## Ikus, gainera

* Calhoun konderria

## Kanpo estekak

* Datuak: Q1931688
# Jolly's Bottom

Jolly's Bottom, Ingalaterrako Kornualles konderriko etxalde bat da.

## Kanpo estekak

* Datuak: Q11728133
# Joma

Joma, Espainiako kirol oinetako eta arropa enpresa ekoizle bat da. Marka honen ikurra J bat da.
1964an Fructuoso Lópezek Toledon sortu zuen eta gaur egun Gaztela Mantxako Portillo de Toledo udalerrian egoitza du.

## Kanpo estekak

* Webgune ofiziala
* Datuak: Q1051799
* Multimedia: Joma / Q1051799
# Jolly (Texas)

Jolly Texasko hiri bat da. Clay konderrian kokatua dago. 2010ean 172 biztanle zituen, 2,55 kilometro koadrotan banatuta.

## Ikus, gainera

* Clay konderria

## Kanpo estekak

* Datuak: Q977660
# Jolly Jumper

Jolly Jumper komikietako pertsonaia bat da, zaldia zehazki. Lucky Luke cow-boy edo bakeroaren zaldia da. Kolore zurikoa da, eta Lucky Lukek esaten dion guztia ulertzen du. Beti egoten da prest Lucky Luki laguntzera joateko, hau zailtasun handietan sartuta dagoenean. Berebiziko amorru dio Rantanplan zakurrari, Dalton Anaiak preso egoten diren espetxeko zakur leloari, Lucky Lukekin joaten baita zakur hau haren egitekoren batetara. _"Munduko zaldirik argiena" bezala deskribatuta dago

## Lehen agerpena

Lucky Luken komikietan, Jolly Jumper, lehenengo aldiz, "Arizona 1880" istorioan agertu zen. Istorio hau, Le Journal de Spirou komiki aldizkarian argitaratu zen, 1946ko abenduaren 7an.

## Beste ezaugarri batzuk

Xakean jokatzen badaki, eta Lucky Luki joko hontan irabazten dio. Alanbre estuen gainean ibiltzen ere badaki. Azkenik, atzeko ezkerraldeko hankan, marroi koloreko orbantxo batzuk ditu.

## Kanpo estekak

* Datuak: Q2321418
* Multimedia: Jolly Jumper / Q2321418
# Jolivue (Virginia)

Jolivue Ameriketako Estatu Batuetako erroldak esleitutako leku bat da. Augusta konderrian kokatuta dago, Virginia estatuan. 1.168 biztanle ditu, 4,916756 kilometro koadroko azaleran banatuta.

## Ikus, gainera

* Augusta konderria

## Kanpo estekak

* Datuak: Q1374507
* Multimedia: Jolivue, Virginia / Q1374507